Jako Bole teatret og Jomfru Ane Teatret fik i går overrakt en check af Tuborgfondet til en ny mixerpult i det kommende fusionsteater, Teater Nordkraft.

Den kommende teaterfusion "Teater Nordkraft" fik i går overrakt en check på 15.000 kroner fra Tuborgfondet. Det var den første i hvad teatret håber bliver en lang række tilskud til det kommende teaterprojekt. - Det er vi naturligvis rigtig glade for, for det er en indikation af, at folk tror på det kommende Teater Nordkraft, siger Anna Marie Falk, der er pressechef for Jomfru Ane Teatret. Der skal i alt bruges fire millioner kroner til udstyr på den nye scene i Nordkraft. Teatrene har søgt om tilskud hos omkring 20 fonde og 100 virksomheder. Teater Nordkraft forventes at slå dørene op i til næste sommer.